Barn 6–14 år: Tren med Liverpool Football Club i Kviteseid 6.–8. august 2026
2026-08-06 10:00 - 2026-08-08 15:00 UTC | Kviteseidhallen, Knut Taraldsens veg 8, Kviteseid, Telemark, 3850, Norway
Liverpool International Football Academy inviterer barn og unge i alderen 6–14 år til Liverpool Football School i Kviteseid 6.–8. august 2026. Fotballskolen blir gjennomført av profesjonelle trenere fra Liverpool FC og gir deltakerne trening etter den anerkjente the Liverpool Way – med fokus på ferdigheter, mestring, spilleglede og gode verdier. Påmelding for 2026 er nå åpen.

Meld deg på her!

Liverpool Football School kommer til Kviteseid 6.–8. august 2026

Trening etter «The Liverpool Way»

All sportslig gjennomføring og faglig innhold leveres av profesjonelle trenere fra Liverpool FC sitt akademi, ansatt ved Liverpool International Football Academy. Dette er trenere som jobber med spillerutvikling på heltid, og som reiser verden rundt for å undervise unge spillere i Liverpool FCs metodikk og verdigrunnlag.

Barna blir trent i grunnleggende og avanserte ferdigheter som:

Pasning og mottak

Dribling og ballføring

Løp med ball

Avslutninger

Alt tilpasses den enkeltes nivå, behov og forutsetninger. Fokus ligger på mestring, utvikling og spilleglede – i et trygt og profesjonelt læringsmiljø.

Mer enn bare fotball

Liverpool FC mener at utviklingen av unge mennesker handler om mer enn teknikk. Gjennom akademiets programmer vektlegges også:

Samarbeid og lagfølelse

Respekt for medspillere og motspillere

Ambisjoner og dedikasjon

Dette er verdier som har preget spillere som Steven Gerrard og Trent Alexander-Arnold, og som fortsatt står sentralt i klubbens filosofi.

The Liverpool Way Award og eAcademy

På hver Liverpool International Academy velges én deltaker som mottar den prestisjefylte The Liverpool Way Award. Prisen tildeles spilleren som best har vist klubbens kjerneverdier: Ambition, Commitment, Dignity og Unity.

Vinneren mottar:

12 måneders abonnement på LFC eAcademy, Liverpools digitale treningsplattform

Tilgang til over 70 tekniske treningsvideoer med demonstrasjoner fra både LFC-trenere og førstelagsspillere

Alle deltakere mottar også individuell tilbakemelding fra trenerne, slik at utviklingen kan fortsette også etter fotballskolen.

Fullt program blir lagt ut fortløpende, fredag blir det et kveldsarrangement – kanskje kommer det tidligere Liverpool-legender på besøk?

Meld deg på her!

Praktisk informasjon

Sted: Kviteseid

Dato: 6.–8. august

Tid: kl. 10.00 – 15.00 hver dag (Oppmøte senest kl. 09.30)

Alder: 6–14 år (aldersinndelt etter fødselsår)

Språk: Treningen foregår på engelsk, med norske trenerassistenter til stede i alle grupper

Overnatting:

Morgedal Spa & Resort https://morgedal.no/

Priser:

Enkeltrom inkl frokost: 1.595,- pr. døgn

Dobbeltrom inkl. frokost: 1.895,- pr. døgn

Morgedal Gjestehus (kun 5 rom) – dobbeltrom inkl frokost: kr 1.695,- m/ frokost pr. døgn.

Hytte på Morgedal Camping med sengeplass til 5 stk og selvhushold, inkl. sengetøy, håndklær og utvask: 1.850,- pr døgn

På Morgedal Camping kan det også leies plass til bobil eller campingvogn: inkl strøm 400,- og uten strøm 300,-

Morgedal Camping har også teltplass u/strøm til kr 300,-

Booking: +47 35 06 89 00 | morgedalhotel@unikehoteller.no – oppgi tilbudskode: “Liverpool Footballschool”

Straand Hotel https://straand.no/

Priser:

Enkeltrom inkl frokost: 1.330,- pr. døgn

Dobbeltrom inkl frokost: 1.725,- pr døgn

Tillegg for ekstra person/barn på rommet: 300,-

Familierom: har plass til 4 personer og Demi-suiter har plass til 5 personer – 25% rabattBooking: +47 35 06 90 00 | straand@straand.no – oppgi tilbudskode: “Liverpool Footballschool”

Velkommen til Kviteseid!

Velkommen til Kviteseid kommune! Tre naturskjønne bygder som ligger idyllisk til mellom vann, elver, skog og fjell. Her er det flott om sommeren når åser og daler kles i et teppe av grønt gress og markblomst så langt øyet kan se.

Her finner du et rikt utvalg av severdigheter og handel. Det er også mange overnattingsmuligheter fra camping, bobil eller på finere hotell.

Liverpool Footballschool arrangeres i Kviteseidbyen, som er et sjarmerende handels- og servicesenter som oser av atmosfære og hygge. Her kan du kjenne på den behagelige stemningen, enten du vandrer innom en av kafeene eller besøker noen av butikkene.

M/S Victoria kommer nesten daglig innom Kviteseid Brygge om sommeren. Her finner du også restauranten bryggekafeen, som har aktiviteter og konserter gjennom hele sommeren.

Avstander til Kviteseid:

Asker – 2 t 30 min

Drammen – 2 t 15 min

Kongsberg – 1 t 40 min

Skien – 1 t 40 min

Bø Sommarland – 50 min
